Klein Slangkop Beach House | LekkeSlaap
Klein Slangkop Beach House: Hooffoto's
Adres: Southern Right-singel 129, Klein Slangkop Landgoed, Kommetjie, 7975, Wes-Kaap
Klein Slangkop Beach House is in die gesogte Klein Slangkop-sekuriteitslandgoed in Kommetjie geleë. Die strandhuis is lig, modern en lugtig en bied gerieflike selfsorg-verblyf met stylvolle binnenshuise versiering. Ontspan met 'n glas wyn terwyl jy die uitsig oor Tafelberg Nasionale Park tot op Chapmanspiek bewonder en verlustig jou in die rustige omgewing.
Die huis is modern, oopplan en smaakvol versier en het slaapplek vir 8 gaste in 3 slaapkamers en 'n gastesuite. Die eerste slaapkamer op die onderste verdieping het 2 enkelbeddens en die tweede slaapkamer op die onderste verdieping het 'n dubbelbed. Albei slaapkamers het toegang tot 'n gedeelde badkamer met 'n stort en 'n bad. Die derde kamer op die boonste verdieping het 'n koninggrootte-bed en 'n en suite-badkamer met 'n bad en stort. Die gastesuite op die onderste verdieping het 'n aparte ingang vanaf die binnehof. Daar is 'n dubbelbed, en suite-badkamer met 'n stort en 'n oopplan-leefarea en -kombuisie. Daar is ook toegang tot 'n tuintjie met gras voor die suite en 'n klein kuierarea met 'n ingeboude braai agter.
Die sitarea het 'n kaggel en 'n klein kroeg met 'n wynyskassie. Dié vertrek lei na die eetarea wat weer na 'n moderne kombuis lei. Die kombuis is met 'n groot yskas-vrieskas, elektriese stoof, gaskookplaat, eetgerei, breekware, opwaskamer, ysmasjien, wasmasjien, tuimeldroër en skottelgoedwasser toegerus. Die huis vloei mooi van binne na buite te danke aan die ligte gidspleistervloere. Die groot dubbeldeure weerskante van die sitkamer lei na 'n binnehof voor die huis en die kuierarea en tuin agter die huis. Gaste kan op warm somersdae in die swembad afkoel. 'n Enkelmotorhuis en parkeerplek op die perseel vir nog 3 voertuie word voorsien. Die enkelmotorhuis lei direk na die huis. Ter wille van sekuriteit het die leefarea grys aluminium-hortjies. Daar is ook 'n alarmstelsel met laserstraal-sekuriteit buite en die landgoed het sekuriteitswagte wat 24 uur patrolleer.
'n Bespreking by Klein Slangkop Beach House sluit in:
Southern Right-singel 129, Klein Slangkop Landgoed, Kommetjie, 7975, Wes-Kaap
https://travelground.imgix.net/AAEAAQAAAAAAAAAAAAAAJDc4NmYzMmVkLTM4NTUtNGQ2Zi1iNTNlLWE3MDZkYTdhZTNhMA?w=1440&h=960&fit=crop&auto=format Vanaf R4 900 per nag (plek vir 8) 129 Southern Right Crescent Klein Slangkop Estate 7975 Wes-Kaap 086 999 0018 14:00-17:00 10:00 -34.132829 18.342554